TRUE รูดเกือบ 2% นิวโลว์ในรอบ 1 ปี 4 เดือน คาดงบQ2ยังขาดทุน
TRUE รูดเกือบ 2% นิวโลว์ในรอบ 1 ปี 4 เดือน คาดงบ Q2 ขาดทุนต่อเนื่องจากการขยายโครงข่าย ล่าสุด ณ เวลา 11.44 น. ราคาอยู่ที่ 5.85 บาท ลบ 0.10 บาท หรือ 1.68% สูงสุดที่ 6.00 บาท ต่ำสุดที่ 5.85 บาท มูลค่าซื้อขายที่ 544.69 ล้านบาท 
18 ก.ค. 2560

ผู้สื่อข่าวรายงานว่า ราคาหุ้นบริษัท ทรู คอร์ปอเรชั่น จำกัด (มหาชน) หรือ TRUE ณ เวลา 11.44 น. ราคาอยู่ที่ 5.85 บาท ลบ 0.10 บาท หรือ 1.68% สูงสุดที่ 6.00 บาท ต่ำสุดที่ 5.85 บาท มูลค่าซื้อขายที่ 544.69 ล้านบาท โดยราคาหุ้นดังกล่าวปรับตัวลงต่ำสุดในรอบ 1 ปี 4 เดือน นับตั้งแต่ราคาหุ้นอยู่ที่ระดับ 5.76 บาท เมื่อวันที่ 19 กุมภาพันธ์ 2559

ด้านบล.ฟิลลิป แนะนำ “ทยอยซื้อ” ราคาเป้าหมาย 6.90 บาท/หุ้น โดยคาดไตรมาส 2/60 ยังคงขาดทุนที่ 1,786 ล้านบาทจากต้นทุนการขยายโครงข่าย อย่างไรก็ตามส่วนแบ่งการตลาดของธุรกิจให้บริการโทรศัพท์เคลื่อนที่ปรับตัวสูงขึ้นอย่างต่อเนื่องจะช่วยให้ในอนาคตเกิดประโยชน์จากการประหยัดต้นทุนต่อขนาด (Economiesofscales) โดยช่วง 1 ปีที่ผ่านมาเพิ่มขึ้นเฉลี่ยสูงถึง 0.9% ต่อไตรมาสหากยังคงการขยายส่วนแบ่งการตลาดได้ใกล้เคียงที่ผ่านมาคาดไตรมาส 2/60 จะเพิ่มขึ้นมาเป็น 26.6 %
ทั้งนี้ฝ่ายวิจัยได้ปรับประมาณการปี 60 ลงจากต้นทุนโครงข่ายที่สูงกว่าที่คาดไว้ แม้กสทช. ปรับลดค่าจัดเก็บ (USO) มาเป็น 2.5% (เดิม 3.75%) มีผลตั้งแต่ 30 พ.ค.60 ซึ่งช่วยลดค่าใช้จ่ายด้านการกำกับดูแลลง แต่ทว่าการขยายโครงข่ายที่ค่อนข้างมากส่งให้มีค่าเสื่อมที่สูงกว่าที่คาดไว้ ทางฝ่ายจึงปรับประมาณการลงมาเป็นขาดทุน  4,686 ล้านบาท (เดิมขาดทุน 2,692 ล้านบาท)